
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

242. Ίδρυση Ενδοκρινολογικής Κλινικής στην Ιατρική 

Σχολή του Πανεπιστημίου Ιωαννίνων και καθορι¬ 
σμός του εσωτερικού της κανονισμού. 1 

243. Αύξηση του μετοχικού κεφαλαίου του Ν.Π.Ι.Δ. 

«ΕΤΑΙΡΕΙΑ ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙ¬ 
ΟΥΣΙΑΣ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. αριθ. 190/2000 αρμο¬ 
διότητας Υπουργείων Εργασίας και Κοινωνικών 
Ασφαλίσεων και Οικονομικών. 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 242 
Ίδρυση Ενδοκρινολογικής Κλινικής στην Ιατρική Σχολή 
του Πανεπιστημίου Ιωαννίνων και καθορισμός του 
εσωτερικού της κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των άρθρων 50 παρ. 1 και 7 παρ. 5 του 
Ν. 1268/1982 «Για τη δομή και λειτουργία των Α.Ε.Ι.» (Α’ 
87) όπως η τελευταία αυτή διάταξη τροποποιήθηκε με το 
άρθρο 48 παρ. 2 του Ν. 1404/1983 «Δομή και λειτουργία 
των Τ.Ε.Ι.» (Α’ 173), β) του άρθρου 1 περ. ιι του Π.Δ. 
55/1996 (Α’ 48). 

2. Τη γνώμη της Γενικής Συνέλευσης της Ιατρικής Σχο¬ 
λής του Πανεπιστημίου Ιωαννίνων (συνεδρίαση : 384α/15- 
6-1999) 

3. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού (29Α του Ν. 
1558/1985, όπως αυτό προστέθηκε με το άρθρο 27 του 
Ν.2081/1992 - Α’ 154 και τροποποιήθηκε με το άρθρο 1 
παρ. 2(α) του Ν.2469/1997 - Α’ 38) και 


4. Την 284/2000 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Ίδρυση - αντικείμενο 

1. α) Ιδρύεται στην Ιατρική Σχολή του Πανεπιστημίου Ιω¬ 
αννίνων Ενδοκρινολογική Κλινική, η οποία εξυπηρετεί δι¬ 
δακτικές, ερευνητικές και νοσηλευτικές ανάγκες στα επι¬ 
στημονικά αντικείμενα της ενδοκρινολογίας και του μετα¬ 
βολισμού. Η κλινική περιλαμβάνει (ι) την ειδική μονάδα 
διαβήτη (ιι) την ειδική μονάδα οστεοπόρωσης (ιιι) την ει¬ 
δική μονάδα διαταραχών αύξησης και ανάπτυξης και (ιν) 
το ενδοκρινολογικό ερευνητικό εργαστήριο. 

β). Η κλινική εντάσσεται στον τομέα παθολογίας. 

2. Η ειδική μονάδα Ενδοκρινολογίας της Παθολογικής 
Κλινικής που προβλέπεται από την υπουργική απόφαση 
Β1/129/22-3-93 (Β' 134) καταργείται. 

Άρθρο 2 
Αποστολή 

Η κλινική έχει ως αποστολή: 

α) Την κάλυψη των διδακτικών, ερευνητικών και νοση¬ 
λευτικών αναγκών, σε προπτυχιακό και μεταπτυχιακό επί¬ 
πεδο της Ιατρικής Σχολής του Πανεπιστημίου Ιωαννίνων 
στα αντικείμενα με τα οποία ασχολείται. 

β) Την εξειδίκευση ιατρών, νοσηλευτών και άλλων λει¬ 
τουργών των κλάδων υγείας και τη συνεχή εκπαίδευση 
και επιμόρφωση αυτών. 

γ) Την παροχή ειδικών ιατρικών υπηρεσιών που εμπί¬ 
πτουν στα αντικείμενα της ενδοκρινολογίας και του μετα¬ 
βολισμού σε ασθενείς με ενδοκρινολογικά και μεταβολικά 
προβλήματα. 

δ) Την κάθε μορφής συνεργασία με ακαδημαϊκά ιδρύ¬ 
ματα και ερευνητικά κέντρα της ημεδαπής ή της αλλοδα¬ 
πής για την ανταλλαγή επιστημονικών γνώσεων. 

ε) Την εξυπηρέτηση κοινωνικών αναγκών, όταν ζητείται 
συνδρομή σε θέματα μετά οποία ασχολείται η κλινική. 

στ) Την οργάνωση τοπικών και εθνικών συνεδρίων, συ¬ 
μποσίων, σεμιναρίων και μετεκπαιδευτικών μαθημάτων 
με σκοπό την ενημέρωση του ιατρικού και λοιπού επιστη¬ 
μονικού προσωπικού και του κοινού. 

ζ) Την διαγνωστική διερεύνηση (με κλινικά και εργαστη¬ 
ριακά μέσα) και θεραπευτική αντιμετώπιση ασθενών με 
ενδοκρινοπάθειες και πασχόντων από οποιαδήποτε 

εκτροπή ορμονικού ή μεταβολικού ελέγχου, συμπεριλαμ¬ 
βανομένων των πασχόντων από σακχαρώδη διαβήτη, πα¬ 
χυσαρκία και διαταραχές διατροφής, δυσλιπιδαιμία και 
οστεοπόρωση. 

η) Τη διενέργεια επιστημονικής έρευνας στην ενδοκρι¬ 
νολογία, τους μηχανισμούς ορμονικού ελέγχου, τον με¬ 
ταβολισμό και άλλα συναφή θέματα με τη χρήση κλινικών, 
πειραματικών, εργαστηριακών και μοριακών βιολογικών 
(Μοριακής Ενδοκρινολογίας) προσεγγίσεων και μεθό¬ 
δων. 

θ) Τη θεωρητική και πρακτική (σε κλινική και εργαστή¬ 
ριο) διδασκαλία των αντικειμένων της ενδοκρινολογίας, 
του μεταβολισμού και συναφών θεμάτων, συμπεριλαμβα¬ 
νομένου του σακχαρώδη διαβήτη σε προπτυχιακό και με¬ 
ταπτυχιακό επίπεδο. 

Άρθρο 3 
Προσωπικό 

Η κλινική στελεχώνεται από ιατρικό και λοιπό προσωπι¬ 
κό που υπηρετεί στην Ιατρική Σχολή του Πανεπιστημίου 
Ιωαννίνων καθώς και από προσωπικό που υπηρετεί στο 
Πανεπιστημιακό Νοσοκομείο όπου εγκαθίσταται, η κλινι¬ 
κή και το οποίο αποσπάται ή τοποθετείται σ’ αυτήν. 

Το ιατρικό προσωπικό αποτελείται από τον διευθυντή 
και μέλη του Διδακτικού Ερευνητικού Προσωπικού (Δ. Ε. 
Π.) της Ιατρικής Σχολής που η επιστημονική τους ενα¬ 
σχόληση εμπίπτει στα διδακτικά, ερευνητικά και κλινικά, 
ενδιαφέροντα της κλινικής και από ειδικευμένους και ει¬ 
δικευόμενους ιατρούς στην ενδοκρινολογία και μετεκπαι¬ 
δευμένους ιατρούς και άλλους επιστήμονες της υγείας 
στην ενδοκρινολογία το σακχαρώδη διαβήτη και το μετα¬ 
βολισμό. Ειδικότερα για το ενδοκρινολογικό εργαστήριο 
προβλέπεται ο διορισμός χημικών, βιολόγων ή άλλων επι¬ 
στημόνων για κάλυψη ειδικών αναγκών της λειτουργίας 
του. Το διαβητολογικό κέντρο και η μονάδα παχυσαρκίας 
και διαταραχών διατροφής στελεχώνονται από διαιτολό¬ 
γο, ψυχολόγο και επισκέπτρια υγείας. Το λοιπό προσωπι¬ 
κό περιλαμβάνει μέλη Ειδικού Τεχνικού Εργαστηριακού 
Προσωπικού (Ε.Τ. Ε. Π.), μέλη του νοσηλευτικού προσω¬ 
πικού, και λοιπού παραϊατρικού προσωπικού ανάλογα με 
τις εκάστοτε ανάγκες της κλινικής. Η τοποθέτηση των με¬ 
λών του διδακτικού ερευνητικού προσωπικού του ειδικού 
τεχνικού εργαστηριακού, προσωπικού και του διοικητι¬ 
κού προσωπικού τοποθετείται στην κλινική με τη διαδικα¬ 
σία των άρθρων 4 παρ. 1 (δ) του Ν.2083/92 (Α’ 159) και 13 
παρ. 3(β) του Ν.2817/2000 (Α’ 78) αντίστοιχα, ενώ των 
υπολοίπων με τη διαδικασία που ορίζεται στον οργανισμό 
του νοσοκομείου στο οποίο εγκαθίσταται η κλινική. 

Άρθρο 4 

Διοίκηση - αρμοδιότητες 

1 Η κλινική διευθύνεται από διευθυντή που είναι μέλος 
του Διδακτικού Ερευνητικού Προσωπικού (Δ.Ε.Π.) της Ια¬ 
τρικής Σχολής του Πανεπιστημίου Ιωαννίνων και ορίζεται 
με τη διαδικασία του άρθρου 28 παρ. 22του Ν.2083/1992, 
όπως ισχύει. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται η κατάρτιση και η υποβολή στη Γενική Συνέ¬ 
λευση του τομέα παθολογίας του ετήσιου προγράμματος 
λειτουργίας για τις διδακτικές και ερευνητικές δραστη¬ 
ριότητες και η μέριμνα για την εφαρμογή τους, η μέριμνα 
για την υλοποίηση των αποφάσεων των συλλογικών ορ¬ 


γάνων του νοσοκομείου στο οποίο λειτουργεί η κλινική, η 
μέριμνα για την παροχή του νοσηλευτικού έργου, η μέρι¬ 
μνα για τη στελέχωση και την οικονομική διαχείριση των 
εσόδων της κλινικής, η μέριμνα για την υποβολή του ετή¬ 
σιου απολογισμού των δραστηριοτήτων, η εισήγηση στη 
γενική συνέλευση του τομέα παθολογίας για τον ορισμό 
των υπευθύνων των ειδικών μονάδων των αναλώσιμων 
υλικών και του κινητού εξοπλισμού και η υπογραφή κάθε 
εξερχόμενου εγγράφου. 

3. Με απόφαση της Γενικής Συνέλευσης του τομέα πα¬ 
θολογίας, ύστερα από πρόταση του διευθυντή της κλινι¬ 
κής ορίζεται ο αναπληρωτής του ο οποίος τον αναπληρώ¬ 
νει όταν απουσιάζει ή κωλύεται. 

4. Με εισήγηση του διευθυντή στα αρμόδια όργανα εί¬ 
ναι δυνατή η πρόσληψη διακεκριμένων επιστημόνων σε 
τομείς σχετικούς με τις διδακτικές, ερευνητικές και νοση¬ 
λευτικές δραστηριότητες της κλινικής, σύμφωνα με τις 
διατάξεις του άρθρου 18 του Ν. 1268/1982 και του άρ¬ 
θρου 5του Π.Δ. 407/1980 (Α’ 112). 

5. Ως επιστημονικοί υπεύθυνοι κάθε ειδικής μονάδας 
της κλινικής επιλέγονται ιατροί με αποδεδειγμένη επιστη¬ 
μονική γνώση των ειδικώτερων αντικειμένων (της ενδο¬ 
κρινολογίας, του σακχαρώδη διαβήτη και το μεταβολι¬ 
σμό), ειδική μετεκπαίδευση και μακρόχρονη εμπειρία. Οι 
επιστημονικοί υπεύθυνοι μεριμνούν για την απρόσκοπτη 
λειτουργία της μονάδας στα πλαίσια των αποφάσεων του 
διευθυντή και των οδηγιών των οργάνων διοίκησης του 
νοσοκομείου, στο οποίο λειτουργεί η κλινική. 

Άρθρο 5 

Εγκατάσταση - λειτουργία 

1. Η κλινική μετις ειδικές μονάδες αυτής εγκαθίσταται και 
λειτουργεί στο Περιφερειακό Πανεπιστημιακό Γενικό Νο¬ 
σοκομείο Ιωαννίνων που διατίθενται οι αναγκαίοι χώροι. 

2. Ο διευθυντής έχει την ευθύνη για την εν γένει λει¬ 
τουργία της κλινικής, τη χρησιμοποίηση οργάνων και υλι¬ 
κών, και την παραμονή εργαζομένων στους χώρους που 
πραγματοποιούνται πειραματικές μελέτες. Ο διευθυντής 
ενημερώνεται για κάθε ερευνητική πειραματική εργασία 
πριν από τη διεξαγωγή της και καθορίζει την προτεραιό¬ 
τητα χρήσης οργάνων και χώρων όταν δεν υπάρχει σχετι¬ 
κή απόφαση. 

3. Η χρησιμοποίηση ειδικών οργάνων επιτρέπεται στο 
προσωπικό της κλινικής ή σε ερευνητές που έχουν ειδική 
επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνη¬ 
τικής πειραματικής εργασίας επιστρέφονται, μετά τη 
χρησιμοποίησή τους, στην κατάσταση που έχουν παρα¬ 
δοθεί. 

Άρθρο 6 
Έσοδα 

Τα έσοδα της κλινικής προέρχονται από: 

α) την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β) την πώληση ερευνητικών και εν γένει επιστημονικών 
προϊόντων. 

γ) τις πιστώσεις, που διατίθενται απάτην Ιατρική Σχολή 
με τη διαδικασία του άρθρου 4 παρ. 1(ε)του Ν.2083/1992 
(Α’ 159). 

δ) Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

ε) Τις κληρονομιές, δωρεές και κληροδοσίες που κατα- 
λείπονται στο Πανεπιστήμιο Ιωαννίνων για τους σκοπούς 
της κλινικής. 

Άρθρο 7 

Τηρούμενα βιβλία 

Τα βιβλία και στοιχεία που τηρεί η κλινική είναι τα εξής:. 
Βαθμολόγιο φοιτητών. Αρχείο ασθενών. Βιβλίο περιου¬ 
σιακών στοιχείων. Φάκελλος οικονομικών στοιχείων κάθε 
έτους. Κατάλογος επιστημονικών βιβλίων, περιοδικών και 
οργάνων. Βιβλίο επιστημονικής δραστηριότητας. Βιβλίο 
μεταβολής προσωπικού Πρωτόκολλο εισερχόμενης - 
εξερχόμενης αλληλογραφίας και κάθε άλλο βιβλίο ή στοι¬ 
χείο που προβλέπεται από ειδικές διατάξεις ή κρίνεται 
απαραίτητο για τις ανάγκες της κλινικής. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Σεπτεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 243 
Αύξηση του μετοχικού κεφαλαίου του Ν.Π.Ι.Δ. «ΕΤΑΙΡΕΙΑ 
ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ 
ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 3 παρ. 7 και 50 παρ. 1 του Ν. 1268/82 (Α 
87). 

β) Του άρθρου 70παρ. 12του Ν. 1566/85 «Δομή και Λει¬ 
τουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις» (Α' 67). 

γ) Του άρθρου 29 Α του Ν. 1558/85 (Α' 37) όπως αυτό 
προσετέθη με το άρθρο 27 του Ν. 2081/92 (Α' 154) και 
αντικαταστάθηκε με το άρθρο 1 παρ. 2 του Ν. 2469/1997 
(Α' 38). 

δ) Του άρθρου 17 παρ. 3ζτου Π.Δ. 349/94 (Α' 186) 

2. Την απόφαση της Συγκλήτου του Αριστοτελείου Πα¬ 
νεπιστημίου Θεσσαλονίκης ενεργούσης ως Γενικής Συνέ¬ 
λευσης της Εταιρείας (συνεδρίαση : 5/12-5-1999) 

3. Το έγγραφο Β 1/413/25-6-99 του Υπουργείου Εθνικής 
Παιδείας και Θρησκευμάτων με το οποίο ζητήθηκε να δια¬ 
τυπώσει τη γνώμη του το Συμβούλιο Ανώτατης Παιδείας 
και ότι έχει παρέλθει άπρακτη η προθεσμία που ορίζουν οι 
διατάξεις του άρθρου 50 παρ. 3 του Ν. 1268/82. 

4. Το γεγονός ότι δεν έχουν υλοποιηθεί οι διατάξεις του 
άρθρου 41 παρ. 7 εδάφ. (α) του Ν.2413/96 (Α’ 124) «Η ελ¬ 


ληνική παιδεία στο εξωτερικό, η διαπολιτισμική εκπαίδευ¬ 
ση και άλλες διατάξεις». 

5. Το γεγονός ότι από τις διατάξεις του παρόντος δια¬ 
τάγματος προκαλείται εφάπαξ δαπάνη ποσού 10.000.000 
δρχ. η οποία καλύπτεται από καθαρά έσοδα της Εταιρεί¬ 
ας και 

6. Την 277/2000 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

1. Εγκρίνεται η αύξηση κατά δέκα εκατομμύρια 
(10.000.000) δρχ. του μετοχικού κεφαλαίου της «ΕΤΑΙ¬ 
ΡΕΙΑΣ ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ 
ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ» 
που αποφασίστηκε στη 5η συνεδρίαση της Συγκλήτου 
ενεργούσης ως Γ ενικής Συνελεύσεως της Εταιρείας στις 
12 Μάίου 1999. 

2. Με την αύξηση που ορίζεται στην προηγούμενη πα¬ 
ράγραφο το μετοχικό κεφάλαιο ανέρχεται συνολικά στο 
ποσό των είκοσι εκατομμυρίων δρχ. (20.000.000) τροπο- 
ποιουμένων ως προς το σημείο αυτό των διατάξεων των 
άρθρων 5 παρ. 1 και 29 του καταστατικού της Εταιρείας 
(Π.Δ. 349/94) (Α' 186). 

3. Το μετοχικό κεφάλαιο όπως διαμορφώνεται μετά 
την αύξηση της παρ. 1 του παρόντος εκφράζεται με μία 
(1) μετοχή που είναι ονομαστική και αδιαίρετη και ανήκει 
ολόκληρη στο Αριστοτέλειο Πανεπιστήμιο Θεσσαλονί¬ 
κης. 

Άρθρο 2 

Η ισχύς του διατάγματος αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Σεπτεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο Π.Δ. αριθ. 190/2000 «Μέτρα για την προστασία των 
εργαζομένων που αποσπώνται για την εκτέλεση προσω¬ 
ρινής εργασίας στο έδαφος της Ελλάδας, στο πλαίσιο 
διεθνικής παροχής υπηρεσιών», το οποίο έχει δημοσιευ- 
θεί στο ΦΕΚ 190Α/31.8.2000 γίνεται η παρακάτω διόρθω¬ 
ση: 

Στη παρ. 4 του άρθρου οκτώ (8) στίχος 7 διαγράφεται η 
λέξη «αυτοματοποιημένη». 

(Από το Υπουργείο Εγασίας και Κοιν. Ασφαλίσεων) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί. 0 γ 
β-ΓΠ3ίΙ: ννθ5ΓΠ38ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































